Nogi̱ti nogi̱ti 'urua'da Diosen bo'kika'nok nog aratbuta dakhuea' huaahue'dik mo'e̱ne . Diosensi'po 'urua'da mo'noika'po nog aratbutere da huaa'eriere dakhuea' huaka'eriere mo'noika'po huadak hua'a e'noeanhuahuika' hua'a mo'manbatia'pakika'po konig 'urunanada huakjey bo'eypakika' . Jesucristo castiga a'magkaya'po e'tiakde'te opudomeytaj durugda i̱jje̱a̱poy . Opudtaj nama'da manbatia'pakonhuahuahue' i̱ji̱kamey ijnopo̱e̱a̱poy .
